Aniversăm 44 de ani de la primul 10 din istoria gimnasticii. Ce le transmite Nadia Comăneci tinerilor.
Pe 18 iulie 2020 s-au împlinit 44 de ani de la primul 10 din istoria gimnasticii. Nadia Comăneci: "Transmit generaţiei tinere să îşi găsească pasiunea". Nadia Comăneci a luat 7 note de 10 la Olimpiada de la Montreal.
Astăzi, 18 iulie, în urmă cu 44 de ani, Nadia Comăneci a devenit prima gimnastă din istorie care a primit nota 10. La Olimpiada de la Montreal din 1976, la concursul pe echipe, Nadia a fost notată cu 3 note de 10, două la paralele şi una la bârnă. În total, Nadia a luat 7 note de 10 la Montreal, câte două note de 10 la individual compus şi la concursul pe aparate.La revenirea în ţară, Nadia Comăneci a primit din partea regimului comunist distincţia de "Erou al Muncii Socialiste".A fost cea mai tânără româncă distinsă cu acest titlu. În plus, a fost premiată cu: o Dacie 1300, un CEC în valoare de 350.000 de lei şi o vilă în zona Cotroceni.4 ani mai târziu, la Olimpiada de la Moscova, Nadia a mai luat două note de 10."Este greu de crezut că au trecut 44 de ani de la 10-le istoric de la Montreal. Doresc să felicit echipa, a fost o muncă comună, un efort comun. Vreau să mulţumesc celor care, în fiecare an pe 18 iulie, îmi urează "La Mulţi Ani" pentru acest moment istoric. Doresc să salut pe toată lumea şi să spun generaţiei tinere să practice sportul, să vă găsiţi pasiunea şi să nu aceptaţi ca cineva să vă spună că aveţi limite", a declarat Nadia Comăneci.